Sándor László iratai
Sándor László dr.(eredeti nevén Blau László) (1915-1980.) ügyvéd-operaénekes, főkántor. Bihartorda 1915. június 16 – 1980. június 16. Anyja: Breuer Berta, apja Blau Sándor, vallásos falusi emberek voltak. Vezetéknevét apja keresztneve alapján változtatta meg. Apai nagyapja talmudista volt, később Debrecenbe költöztek. Énekelt templomi kórusban, a Zsidó Gimnázium diák istentiszteletein kántorként működött közre. Tanulmányait a debreceni zsidó gimnáziumban, majd a debreceni jogi egyetemen folytatta. 1939-ben munkaszolgálatosként a Don kanyarba vonult be, majd fogságba esett és 1945-ben tért vissza Debrecenbe. Ekkor tudta meg, hogy egész családját elpusztították Auschwitzban. Pestre jőve a Pesti Izraelita Hitközség jogi osztályán vállalt munkát. Közben letette az általános ügyvédi és bírói vizsgát. Az Országos Zsidó Helyreállítási Alaphoz került jogügyi osztályvezetőnek, ahol 1955-ig dolgozott. Ezzel párhuzamosan a rádió istentiszteletein volt szólista és karvezető, a főünnepeken pedig a budai főtemplomban működött. 1960-ban Sirota Sándor növendékeként a Rabbiszemináriumban kántorvizsgát tett. Az őszi ünnepeken a Dohány, a Csáki, a Budai és a Rabbiképző templomában funkcionált főkántorként. Végül a Csáki templom körzeti kántora lett 12 éven át. 1950-től a Zeneművészeti Főiskolán folytatott énektanulmányokat. 1974-től a Los Angelesben a Burbank Temple kántora volt. Szobrának, valamint a tárgyaival berendezett emlékszobának az avatása halűlának évfordulóján, 1988 június 23-án volt a BIH Székházában.
10 Hollinger box